|  |
| --- |
| Številka: 410-121/2016/33 |
| Ljubljana, dne 3. 12. 2019 |
| EVA: / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Povečanje namenskega premoženja Sklada Republike Slovenije za nasledstvo – predlog za obravnavo |
| 1. Predlog sklepov vlade: |
| Na podlagi 11. člena Zakona o Skladu Republike Slovenije za nasledstvo in visokem predstavniku Republike Slovenije za nasledstvo (Uradni list RS, št. 29/06, 105/09 – odl. US in 59/10) v zvezi s prvim odstavkom 8. člena Akta o ustanovitvi Sklada Republike Slovenije za nasledstvo, javnega sklada (Uradni list RS, št. 40/06, 3/18 in 83/18) je Vlada Republike Slovenije na ……. seji dne …….. pod točko … sprejela naslednji SKLEP:1. Vlada Republike Slovenije poveča namensko premoženje Sklada Republike Slovenije za nasledstvo, javnega sklada, za 75.600,96 CHF, 135.270,97 USD in 1.219.502,94 GBP.
2. Vlada Republike Slovenije ugotavlja, da zaradi povečanja namenskega premoženja iz prejšnje točke tega sklepa, tečajnih razlik ter spremembe vrednosti kapitalskih naložb znaša na dan 31. 10. 2019 vrednost namenskega premoženja Sklada Republike Slovenije za nasledstvo, javnega sklada, to je denarnih sredstev ter naložb v Ljubljansko banko d. d., Ljubljana, ter JUBMES banko A.G., Beograd, 225.299.870,35 EUR.

Stojan TramteGENERALNI SEKRETARSKLEP PREJMEJO:* Sklad Republike Slovenije za nasledstvo, javni sklad;
* Ministrstvo za finance;
* Služba Vlade Republike Slovenije za zakonodajo;
* Generalni sekretariat Vlade Republike Slovenije.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - Urška Cvelbar, generalna direktorica, Ministrstvo za finance;- Andrej Kavčič, vodja Sektorja za mednarodne finančne odnose, Ministrstvo za finance;- Igor Tavzes, podsekretar, Ministrstvo za finance. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| / |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za finance | 1611-11-0029 Izvajanje Sporazuma o vprašanjih nasledstva | 140001 Povečanje namenskega premoženja Sklada za nasledstvo | 1.605.797,25 EUR (znesek zajema 75.600,96 CHF, 1.219.502,94 GBP in 135.270,97 USD, vse po tečaju na dan 31. 10. 2019) |  |
| SKUPAJ | **1.605.797,25** |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
|  |
| **7.b Predstavitev ocene finančnih posledic pod 40.000 EUR:** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Predlog gradiva ni takšne narave, da bi bila potrebna predhodna objava na spletu. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  mag. Alojz Stana DRŽAVNI SEKRETAR |

PRILOGE:

1. Priloga 1: Predlog sklepa
2. Priloga 2: Obrazložitev

**Priloga 1**

**PREDLOG SKLEPA**

Na podlagi 11. člena Zakona o Skladu Republike Slovenije za nasledstvo in visokem predstavniku Republike Slovenije za nasledstvo (Uradni list RS, št. 29/06, 105/09 – odl. US in 59/10) v zvezi s prvim odstavkom 8. člena Akta o ustanovitvi Sklada Republike Slovenije za nasledstvo, javnega sklada (Uradni list RS, št. 40/06, 3/18 in 83/18) je Vlada Republike Slovenije na ……. seji dne …….. pod točko … sprejela naslednji

SKLEP:

1. Vlada Republike Slovenije poveča namensko premoženje Sklada Republike Slovenije za nasledstvo, javnega sklada, za 75.600,96 CHF, 135.270,97 USD in 1.219.502,94 GBP.
2. Vlada Republike Slovenije ugotavlja, da zaradi povečanja namenskega premoženja iz prejšnje točke tega sklepa, tečajnih razlik ter spremembe vrednosti kapitalskih naložb znaša na dan 31. 10. 2019 vrednost namenskega premoženja Sklada Republike Slovenije za nasledstvo, javnega sklada, to je denarnih sredstev ter naložb v Ljubljansko banko d. d., Ljubljana, ter JUBMES banko A.G., Beograd, 225.299.870,35 EUR.

Stojan Tramte

GENERALNI SEKRETAR

SKLEP PREJMEJO:

* Sklad Republike Slovenije za nasledstvo, javni sklad;
* Ministrstvo za finance;
* Služba Vlade Republike Slovenije za zakonodajo;
* Generalni sekretariat Vlade Republike Slovenije.

**Priloga 2**

**OBRAZLOŽITEV**

Sklad Republike Slovenije za nasledstvo, javni sklad, (v nadaljevanju: Sklad) je ustanovljen na podlagi Zakona o Skladu Republike Slovenije za nasledstvo in visokem predstavniku Republike Slovenije za nasledstvo (Uradni list RS, št. 29/06, 105/09 – odl. US in 59/10; v nadaljevanju: ZSNVPN) z namenom izvajanja Sporazuma o vprašanjih nasledstva (Uradni list RS – MP, št. 20/02; v nadaljevanju: SVN) in s tem v zvezi za uveljavljanje pravic in poravnavanje obveznosti Republike Slovenije v postopku delitve premoženja, pravic in obveznosti nekdanje SFRJ ter opravljanja drugih nalog, povezanih z vprašanji nasledstva nekdanje SFRJ.

Vlada Republike Slovenije kot ustanovitelj Sklada odloča tudi o povečanjih in zmanjšanjih namenskega premoženja Sklada, kar se vpiše v sodni register. V skladu s prvim odstavkom 11. člena ZSNVPN ter prvim odstavkom 8. člena Akta o ustanovitvi Sklada Republike Slovenije za nasledstvo, javnega sklada, (Uradni list RS, št. 40/06, 3/18 in 83/18) je namensko premoženje Sklada tudi premoženje, ki ga Republika Slovenija prejme na podlagi SVN, ter drugo premoženje, ki ga na Sklad prenese Republika Slovenija. Drugi odstavek 10. člena Akta o ustanovitvi Sklada Republike Slovenije za nasledstvo, javnega sklada, (Uradni list RS, št. 40/06) določa, da se sprememba vrednosti namenskega premoženja vpiše v sodni register najmanj enkrat letno.

Republika Slovenija je januarja 2019 prejela sredstva iz naslova sredstev pri Mednarodni organizaciji za intelektualno lastnino (WIPO), ki so pripadala nekdanji SFRJ po Madridskem sporazumu o mednarodnem registriranju znamk in Protokolu k Madridskemu sporazumu. Sredstva nekdanje SFRJ so bila v skladu s Prilogo F SVN predmet razdelitve med države naslednice nekdanje SFRJ. Republiki Sloveniji je iz tega naslova pripadlo 75.625,96 CHF, po odbitku stroškov transakcije v višini 25,00 CHF je Republika Slovenija prejela 75.600,96 CHF.

Republika Slovenija je septembra 2019 prejela sredstva iz naslova razdelitve sredstev nekdanje Narodne banke Jugoslavije pri Banayou Trust, Jersey. Ta sredstva nekdanje Narodne banke Jugoslavije so bila v skladu s Prilogo C SVN predmet razdelitve med države naslednice nekdanje SFRJ. Republika Slovenija je iz tega naslova prejela 135.270,97 USD in 1.219.502,94 GBP.

Glede na določbo prvega odstavka 11. člena ZSNVPN omenjena sredstva predstavljajo namensko premoženje Sklada. Zato se Vladi Republike Slovenije predlaga, da poveča namensko premoženje Sklada za omenjena sredstva, ki jih je Republika Slovenija prejela na podlagi SVN.

V sodni register je vpisano namensko premoženje Sklada na dan 31. 12. 2018 v denarnih sredstvih ter kapitalskih naložbah v višini 222.651.970,12 EUR. Na podlagi predlaganega povečanja namenskega premoženja Sklada in ob upoštevanju tečajnih razlik ter sprememb vrednosti kapitalskih naložb, ki sestavljajo namensko premoženje Sklada, znaša na dan 31. 10. 2019 vrednost namenskega premoženja Sklada, to je denarnih sredstev ter naložb v Ljubljansko banko d. d., Ljubljana, ter JUBMES banko A.G., Beograd, 225.299.870,35 EUR.

S predlaganim gradivom se Vladi Republike Slovenije predlaga tudi, da ugotovi novo vrednost namenskega premoženja, in sicer na dan 31. 10. 2019.